Liiklusõnnetuste põhjuste väljaselgitamise ekspertkomisjon

Transpordiamet 13.11.2024

Valge 4

Tallinn 11413

Väljavõtted liiklusõnnetuste kokkuvõtetest

Edastan teadmiseks ja liikluskeskkonna parandamiseks tehtud ettepanekute realiseerimise otsustamiseks väljavõtted liiklusõnnetuste põhjuste väljaselgitamise ekspertkomisjoni poolt koostatud liiklusõnnetuste kokkuvõtetest.

|  |  |
| --- | --- |
| Liiklusõnnetuse number | 24-18 |
| Liiklusõnnetuse aeg | 10.06.2024, kell 11:10 esmaspäev |
| Liiklusõnnetuse koht | T 46 Tatra-Otepää-Sangaste 41,8 km  Risttee küla, Otepää vald, Valga maakond |
| Liiklusõnnetuse koha koordinaadid | X 642254 Y 6425616 |
| Liiklusõnnetuses osalenud sõidukeid | 2 |
| Liiklusõnnetuses osalenud isikuid | 2 |
| Liiklusõnnetuses vigastatuid | 0 |
| Liiklusõnnetuses hukkunuid | 1 |

**1. Liiklusõnnetuse toimumise koha kirjeldus**

1.1. Liiklusõnnetus juhtus tugimaanteel T 46 Tatra-Otepää-Sangaste 41,8 kilomeetril, asulavälisel hajaasustusega teelõigul. Veoki liikumise suunas (vastu tee kilometraaži) asub sündmuskoht lauge paremkurvi lõpposas, paremal pool teed metsa noorendik, vasakul üksikud põõsad. Lauge kurv jääb metsa alasse, kus peale lageraie teostamist päikese mõjul muutub suvisel ajal teekatte struktuur, bituumen sulab ja pindamisel kasutatav killustik vajub sõiduki rataste mõjul kattesse.

1.2. Tee on pinnatud (2017) mustkattega. Teekatte laius on 7 meetrit, sõiduraja laius 3 meetrit, kindlustatud peenart on 0,5 meetrit ja kindlustamata peenart 0,5 meetrit. Märgistatud on ääre- ja telgjoon, märgistuse seisukord on rahuldav. Tee servas on tähispostid 50 m sammuga. Suurim lubatud sõidukiirus on 90 km/h. Teelõigul, kus õnnetus juhtus on liiklusmärk 556 "Sobiv kiirus" 70 km/h, millele eelneb liiklusmärk 186 "Muud ohud" koos lisateatetahvliga 884 "Märg tee". Keskmine ööpäevane liiklussagedus 899 sõidukit ööpäevas. Lõigu uus pindamine oli kavandatud 2024. aastasse.

1.3. Liiklusõnnetus juhtus valges, õhutemperatuur oli 11 ja teekatte temperatuur 15 kraadi. Ilm oli pilvine, sadas hoovihma. Õnnetuse ajal oli vihmahoog, teekate oli märg ja pritsiv.

1.4. Viimase viia aasta jooksul on juhtunud kaks liiklusõnnetust. 2022. aasta juulis toimus analoogne õnnetus ( veok kaldus vastassuunavööndisse ja põrkas kokku sõiduautoga, õnnetuses sai vigastada üks inimene) ning üks asjakahjuga liiklusõnnetus.

**2. Liiklusõnnetuse lühikirjeldus**

2.1. Liiklusõnnetuses osalesid:

* veoauto Scania R460 (2024), haagisega Schmitz Cargobull Ski 24-SL (2021), mida juhtis 57-aastane mees;
* sõiduauto Ford Galaxy (2002), mida juhtis 37-aastane naine.

2.2. Mööda Tatra-Otepää-Kanepi teed Otepää suunas liikunud haagisega veoauto Scania kaldus tee 41,8 kilomeetril lauges paremkurvis vastassuunavööndisse ja põrkas kokku vastuliikunud sõiduautoga Ford. Kokkupõrke tagajärjel hukkus Fordi juht sündmuskohal, veoauto juht vigastada ei saanud.

**3. Liikluskeskkonda puudutavad riskitegurid ja muud asjaolud**

3.1. Scania kiirus (80 km/h) oli väljasulanud bituumeniga kaetud teelõigul vihma ajal teeolude kohta liiga suur, samuti suurem liiklusmärgiga soovitatud sobivast kiirusest (70 km/h), tekkis vesiliug ning veok kaldus vastassuunavööndisse ja põrkas kokku vastu liikunud sõidukiga.

**4. Ettepanekud liikluskeskkonna parandamiseks konkreetse liiklusõnnetuse toimumise kohal**

4.1. Kaaluda antud teelõigul lubatud suurima kiiruse alandamist.

7.2. Võimalusel teha antud teelõigule korduspindamine.

|  |  |
| --- | --- |
| Liiklusõnnetuse number | 24-20 |
| Liiklusõnnetuse aeg | 13.06.2924, kell 9:65, neljapäev |
| Liiklusõnnetuse koht | T 5 Pärnu-Rakvere-Sõmeru 183,479 km, Näpi alevik, Rakvere vald, Lääne-Viru maakond |
| Liiklusõnnetuse koha koordinaadid | X 6582918.79 Y 637332.68  |
| Liiklusõnnetuses osalenud sõidukeid | 2 |
| Liiklusõnnetuses osalenud isikuid | 2 |
| Liiklusõnnetuses vigastatuid | 0 |
| Liiklusõnnetuses hukkunuid | 1 |

**1. Liiklusõnnetuse toimumise koha kirjeldus**

1.1. Liiklusõnnetuse toimumiskoht asub Näpi alevikus riigi põhimaantee T5 Pärnu-Rakvere-Sõmeru 183,48 kilomeetril, ülekäigurajal. Sündmuskoht on puude ja võsaga ümbritsetud alas, eemale jäävad eramud, kool ning mõned tööstusettevõtted. Jalakäijad ja jalgratturid on kuni ülekäigurajani mootorsõidukite liiklusruumist eraldatud piirdega.

1.2. Liiklusõnnetus juhtus ülekäigurajal. Ülekäigurada on ohutussaarega, vahetus läheduses asuvad kaks bussipeatust. Suurim lubatud sõidukiirus on kella 07.00-19.00-ni 50 km/h, muul ajal 70 km/h. Tee on kahesuunaline, kummaski suunas üks sõidurada. Teekatte laius on 12,7 ning sõiduraja laius on 3,5 meetrit, ohutussaare laius 2 meetrit. Teekatteks on tihe asfalt, ehitatud 2020. aastal. Teekatte märgistus on valdavalt heas seisus. Ülekäiguraja märgistus on heas seisus. Enne ülekäigurada olevad täristid on kulunud, neid ei taastata - tekitab müra kohalikele elanikele. Ülekäigurada on valgustatud. Liiklussagedus on 7004 sõidukit ööpäevas.

1.3. Liiklusõnnetus juhtus päevavalges, ilm oli selge. Sõmeru teeilmajaama andmetel oli õhutemperatuur ca 15 ja teetemperatuur ca 22 kraadi. Teekate oli kuiv.

1.4. Viimase viie aasta jooksul ei ole liiklusõnnetusi juhtunud.

**2. Liiklusõnnetuse lühikirjeldus**

2.1. Liiklusõnnetuses osalesid:

* sõiduauto Mercedes Benz S 500 4MATIC (2003), mida juhtis 66-aastane mees;
* jalgratas Houston Madison, millega sõitis 69-aastane mees.

2.2. Mööda Pärnu-Rakvere-Sõmeru maanteed Sõmeru suunas liikunud sõiduauto Mercedes sõitis tee 183,48 kilomeetril asuval ülekäigurajal otsa üle tee sõitnud jalgratturile. Jalgrattur sai raskelt vigastada ja toimetati Rakvere haiglasse, kus ta suri. Jalgrattur hakkas üle tee sõitma auto suhtes paremalt, st enne õnnetust liikusid nad ühes suunas. Sõiduauto juht vigastada ei saanud.

**3. Liikluskeskkonda puudutavad riskifaktorid ja muud asjaolud**

3.1. Jalgrattur ületas maanteed ülekäigurajal üle tee sõites ja enne teeületamist ei veendunud, et lähenemas on sõiduk.

**4. Ettepanekud liikluskeskkonna parandamiseks konkreetse liiklusõnnetuse toimumise kohal**

4.1. Tuua eelnevad hoiatusmärgid teele lähemale, hetkel jäävad võsa varju.

4.2. Ohutussaarel olevad ümberpõike suunanooled tuleks tõsta kõrgemale 1,75 m peale ning vahetada väiksema suurusgrupi vastu, et märgi tagant oleks võimalik näha teele.

4.3. Kuna tegemist on asulavälise põhimaanteel oleva ülekäigurajaga, võiks selle asemel kavandada eritasandilise ülekäigukoha.

|  |  |
| --- | --- |
| Liiklusõnnetuse number | 24-31 |
| Liiklusõnnetuse aeg | 08.07.2024. kell 22:33, esmaspäev |
| Liiklusõnnetuse koht | Jõhvi-Tartu-Valga 104,9 km, Pataste küla, Tartu vald, Tartu maakond |
| Liiklusõnnetuse koha koordinaadid | X 6498130 Y 661056 |
| Liiklusõnnetuses osalenud sõidukeid | 2 |
| Liiklusõnnetuses osalenud isikuid | 4 |
| Liiklusõnnetuses vigastatuid | 1 |
| Liiklusõnnetuses hukkunuid | 1 |

**1. Liiklusõnnetuse toimumise koha kirjeldus**

1.1. Sündmuskoht asub Pataste külas, Tartu vallas, Jõhvi-Tartu-Valga põhimaantee 104,9 kilomeetril, asulavälisel teelõigul. Tegemist on kõrgepingeliini aluse teelõiguga, laius ca 145 meetrit. Sündmuskohale eelnev ja järgnev teeosa piirneb metsaga mõlemalt poolt teed.

1.2. Teekatte laius on 8 meetrit, sõiduraja laius on 3,5 meetrit, teel on tähispostid sammuga 50 meetrit. Teel on servajoon 911 ja teljel telgjoon 921 (3 9), märgistus on visuaalselt nähtav. Suurim kiirus on 90 km/h, möödasõit on lubatud, teelõik on horisontaalne ja pikinähtavus piiratud ei ole. Teekatteks on 1997. aastal ehitatud asfaltbetoon ja viimane pindamine on tehtud juulis 2020. aastal. Valgustus puudub. Liiklussagedus 2023. aasta loendusandmetel on 2602 sõidukit ööpäevas, millest 91% on sõiduautod.

1.3. Liiklusõnnetus juhtus hämaras, ca 10 minutit peale päikese loojumist. Ilm oli selge, õhutemperatuur 17, teetemperatuur 24 kraadi, teekate oli kuiv.

1.4. Viimase viie aasta jooksul ei ole liiklusõnnetusi juhtunud.

**2. Liiklusõnnetuse lühikirjeldus**

2.1. Liiklusõnnetuses osalesid:

* sõiduauto BMW X5 (2009), mida juhtis 48-aastane naine.
* sõiduauto Škoda Superb (2017), mida juhtis 50-aastane mees.
* põder.

2.2. Jõhvi-Tartu-Valga maantee 105. kilomeetril ei märganud Tartu suunas liikunud sõiduauto Škoda Superb juht möödasõitu tehes paremalt, sõiduauto BMW (millest Škoda oli mööda sõitmas) ees ootamatult teele jooksnud põtra. Põder sai löögi mõlemalt sõiduautolt. Õnnetuse tagajärjel sai tugeva löögi Škodat juht ja suri saadud vigastustesse sündmuskohal. Škoda kaassõitjale anti abi kohapeal. BMW juht vigastada ei saanud. Põder suri sündmuskohal.

**3. Liikluskeskkonda puudutavad riskitegurid ja muud asjaolud**

3.1. Õnnetus juhtus hämaras.

3.2. Teel kulumisjäljed 10-19 mm.

**4. Ettepanekud liikluskeskkonna parandamiseks konkreetse liiklusõnnetuse toimumise kohal**

4.1. Kaaluda metsaga ümbritsetud teelõigule hoiatusmärkide "Metsloomad" paigaldust.

|  |  |
| --- | --- |
| Liiklusõnnetuse number | 23-38 |
| Liiklusõnnetuse aeg | 28.09.2023 kell 20.16 esmaspäev |
| Liiklusõnnetuse koht | Harjumaal, Lääne-Harju vallas, T 17 Keila-Haapsalu 6,67 km. Lehola vasak bussipeatus |
| Liiklusõnnetuse koha koordinaadid | X:6572497 Y:518950 |
| Liiklusõnnetuses osalenud sõidukeid | 1 |
| Liiklusõnnetuses osalenud isikuid | 3 |
| Liiklusõnnetuses vigastatuid | 0 |
| Liiklusõnnetuses hukkunuid | 1 |
|  |  |

**1. Liiklusõnnetuse toimumise koha kirjeldus**

1.1. Sündmuskoht asub Lääne-Harju vallas, Keila - Haapsalu maantee 7. km Lehola bussipeatuses. Sündmuskohta ümbritsevad ühelt poolt põllumassiiv ja teiselt poolt elumajad ning üksikud põllumajandushooned. Õnnetus juhtus asulavälisel teelõigul.

1.2. Sündmus toimus pimedal ajal 4. klassi tugimaanteel, asulat tähistava märgi mõjupiirkonnast väljaspool. Maantee sündmuskohal on kahesuunaline, 1+1 sõidurajaga. Kummagi sõiduraja laius on 3,5 m ja kindlustatud peenra laius 0,75 m. Sõidurajad, bussitasku ja kindlustatud peenar on markeeritud teekattemärgistega. Märgised on heas korras ja nähtavad.

Asfaltkatte pealiskiht on uuendatud 2017.a. Teekate on heas korras ja tasane. Mõlemal pool teed on avatud tasku tüüpi ootekojaga bussipeatus. Ühel pool teed paikneb tänavavalgustus, mis sündmuse ajal töötas. Lubatud sõidukiirus 90 km/h. Eelneval, Kulna ristmiku lõigul km 5,68 - 6,281 on kohalik kiiruspiirang 70 km/h.

Bussipeatuste sirgel lõigul ja edasi Haapsalu suunas (kuni Vasalemma alevikuni km 13,31) kiiruspiiranguid ei ole.

1.3. AKÕL 4928 sõidukit ööpäevas. Õhutemperatuur liiklusõnnetuse ajal 17 kraadi. Nähtavus hea, teekate kuiv.

1.4. Antud sündmuskohas ja selle lähistel asuvate teede 17 ja 11171 ristmikul on viimase 5 aasta jooksul toimunud hulgaliselt liiklusõnnetusi.

**2. Liiklusõnnetuse lühikirjeldus**

2.1. Liiklusõnnetuses osalesid:

2.1.1. sõiduauto Land Rover Discovery 3 (2006) mis juhtis 60 aastane meesterahvas;

2.1.2. jalakäija 8 aastane laps, kes võis liikuda tõukerattal.

2.2. Mööda Keila-Haapsalu maanteed, Keila poolt suunaga Vasalemma poole liikunud sisselülitatud lähituledega sõiduauto Land Rover, sõitis otsa tema suhtes vasakult paremale sõiduteed ületanud tõukerattaga poisslapsele, kes oli äsja väljunud bussist ja asunud teed ületama. Poiss sai kohapeal raskeid kehavigastusi ja suri mõned tunnid hiljem haiglas.

**3. Liikluskeskkonda puudutavad riskitegurid ja muud asjaolud**

3.1. Liiklusõnnetus juhtus pimedal ajal.

3.2. Sündmuskohal lubatud sõidukiirus 90 km/h.

3.3. See sõidutee pool ja bussipeatus, kust jalakäija liikuma hakkas, on valgustamata.

3.4. Kohas, kus jalakäija teed ületas oli asfaltbetoonkattega sõidutee laius koos ühissõidukipeatuse laiendiga 11,7 meetrit, mistõttu võib olla liiklejatel keeruline kogu sõidutee ulatust jälgida.

3.5. Maantee ääres asub Lehola asula, kust ühistranspordipeatusesse suunduvad jalakäijad sageli maanteed ületavad. Samuti asub sündmuskoha lähistel Kulna raudteejaam, mille vahel liikumiseks peavad jalakäijad ca 650 meetrit mõõda maantee teepeenart liikuma ja ka maanteed ületama.

3.6. Sündmuskoha vahetus läheduses paikneval ristmikul on kohalik kiirusepiirang 70 km/h ja ristmikule eelnevad liiklusmärgid 172 „Jalakäijad“. Bussipeatuse juures kiirust piiravad liikluskorraldusvahendid puuduvad. Jalakäijate jaoks tähistatud ning ohutu teeületuskoht puudub.

3.7. Kohalik kogukond on korduvalt pöördunud kohaliku omavalitsuse ja Transpordiameti poole viitega, et Lehola küla lähistel paiknev teelõik ja selle ületamine bussipeatus lähistel on jalakäijatele ohtlik. Sõidukite liikumiskiirust on piiratud bussipeatusest ca 650meetri eemal paikneval ristmikul.

**4. Ettepanekud liikluskeskkonna parandamiseks konkreetse liiklusõnnetuse toimumise kohal**

4.1. Laiendada lähedal asuvate maanteede ristumiskohal kehtiva 70 km/h kiirusepiirangu ala Lehola bussipeatuse juurde.

4.2. Paigaldada tänavavalgustus ka teisele poole maanteed.

4.3. Rajada maanteele bussipeatuse juurde jalakäijate ohutussaar, mis tõstab autojuhtide tähelepanu ja muudab jalakäijate teeületuse ohutumaks.

|  |  |
| --- | --- |
| Liiklusõnnetuse number | 24-13 |
| Liiklusõnnetuse aeg | 13.05.2024, kell 13:19, esmaspäev |
| Liiklusõnnetuse koht | T 36 Jõgeva-Mustvee 10,19 km Raaduvere küla, Jõgeva vald, Jõgeva maakond |
| Liiklusõnnetuse koha koordinaadid | X 6520924.40 Y 643637.56 |
| Liiklusõnnetuses osalenud sõidukeid | 2 |
| Liiklusõnnetuses osalenud isikuid | 3 |
| Liiklusõnnetuses vigastatuid | 1 |
| Liiklusõnnetuses hukkunuid | 1 |

**1. Liiklusõnnetuse toimumise koha kirjeldus**

1.1. Liiklusõnnetus toimus riigi tugimaantee T36 Jõgeva - Mustvee 10,19 kilomeetril, asulavälisel teelõigul, hajasustusega põllu- ja metsamajanduspiirkonnas. Kahel pool teed põllumassiivid.

1.2. Sündmuskoht asub sõidutee kilometraaži suunas kerge langusega lauges kurvis. Lubatud suurimaks sõidukiiruseks on kehtestatud 90 km/h. Sõidutee servas tähispostid, teekattel korrektsed telg- ja servajooned. Liiklussageduseks mõõdetud 1583 sõidukit ööpäevas (2023. aasta andmed). Õnnetuspaigas valgustus puudub. Teelõigul on hea piki- ja külgnähtavus, sh külgnähtavus >25 meetri. Kuna möödasõitu sooritati pikas lauges kurvis ja sisekurvis asuvast sõidukist, siis ainsaks nähtavust piiravaks objektiks oli ees sõitev veoauto, millest möödasõitu alustati.

1.3. Õnnetuse hetkel vahelduva pilvisusega sademeteta ilm, teekate oli kuiv, teepinna temperatuur 22,2 kraadi ja õhutemperatuur 13,7 kraadi.

1.4. Viimase viie aasta jooksul ei ole sündmuskohal ja selle vahetus läheduses liiklusõnnetusi juhtunud.

**2. Liiklusõnnetuse lühikirjeldus**

2.1. Liiklusõnnetuses osalesid:

* sõiduauto Nissan Note (2006), mida juhtis 74-aastane mees;
* haagisega veoauto (metsaveok) Scania R500 (2024), mida juhtis 54-aastane mees.

2.2. Mööda Jõgeva-Mustvee teed Mustvee suunas liikunud sõiduauto Nissan Note alustas tee 10,19 kilomeetril möödasõitu samas suunas liikunud veoautost ja põrkas kokku vastu liikunud veoautoga Scania R500. Scania juht pidurdas ja võttis kokkupõrke vältimiseks võimalikult paremale, Nissani juht liikus aga vasakule. Sõidukid põrkasid kokku Nissani liikumise suunas vaadatuna vasakul teepeenral.

**3. Liikluskeskkonda puudutavad riskitegurid ja muud asjaolud**

3.1.Teatud määral võisid Nissani juhil halvendada vastu liikuva sõiduki märgatavust asjaolud, et õnnetus juhtus lauges kurvis, vastutulev veok liikus laugel tõusul ning sõiduk, milles Nissani juht mööda sõitis, jäi sisekurvi.

**4. Ettepanekud liikluskeskkonna parandamiseks konkreetse liiklusõnnetuse toimumise kohal**

4.1. Kaaluda möödasõidu keelu kehtestamist antud teelõigul.

|  |  |
| --- | --- |
| Liiklusõnnetuse number | 24-24 |
| Liiklusõnnetuse aeg | 18.06.2024, kell 12:54, teisipäev |
| Liiklusõnnetuse koht | T 16111 Parila - Kiideva 5,684 km Panga küla, Haapsalu linn, Lääne maakond |
| Liiklusõnnetuse koha koordinaadid | X 6520607.53 Y 475118.08 |
| Liiklusõnnetuses osalenud sõidukeid | 2 |
| Liiklusõnnetuses osalenud isikuid | 2 |
| Liiklusõnnetuses vigastatuid | 0 |
| Liiklusõnnetuses hukkunuid | 1 |

**1. Liiklusõnnetuse toimumise koha kirjeldus**

1.1. Liiklusõnnetus toimus Läänemaal, Haapsalu linnas, Panga külas, riigitee 16111 Parila - Kiideva 5,684 kilomeetril, 250-300 meetrise raadiusega kurvis Kasesalu tee 6740329 riigiteega ristumiskoha läheduses. Kasesalu tee on mitteavalik tee. Teelõik paikneb asulavälises keskkonnas. Mõlemal poolt teed paiknevad põllu ja heinamaad, 320 meetrit õnnetuskohast edasi asub Sinalepa bussipeatus.

1.2. Tee on kahesuunaline, kummaski suunas üks sõidurada, sõidutee ääred on märgistatud valuplastikust äärejoonega 921a. Teljejoont ei ole märgistatud. Sõidutee katte laius on 6,5 meetrit. Teekate on pinnatud kruuskattega tee (viimane pindamine teostati 2020. aastal). Valgustus teelõigul puudub. Tee äärde tähisposte paigaldatud ei ole - ei ole ka nõutud. Teekatte seisukord on hea ja märgistus vastab nõuetelele. Lubatud suurim kiirus teelõigul on 90 km/h. Keskmine ööpäevane liiklussagedus on 922 sõidukit ööpäevas.

1.3. Teekate oli kuiv, õhutemperatuur ca 18 0C. Katte temperatuur 33 kraadi lähedal.

1.4. Teelõigul varasemalt liiklusõnnetusi toimunud ei ole.

**2. Liiklusõnnetuse lühikirjeldus**

2.1. Liiklusõnnetuses osalesid:

* sõiduauto Škoda Octavia (2014), mida juhtis 52-aastane mees;
* mopeed Riga, mida juhtis (lükkas) 14-poiss.

2.2. Parila - Kiideva tee 5,684 kilomeetril püüdis 14-aastane poiss sõidutee paremal pool mopeedi lükates "käima joosta". Kuna mopeed ei käivitunud, otsustas ta tagasi pöörata. Enne seda poiss taha ei vaadanud ja keeras järsult ette tagant lähenenud sõiduautole Škoda Octavia. Mopeedi lükanud poiss sai sõiduautolt löögi ja hukkus sündmuskohal.

**3. Liikluskeskkonda puudutavad riskitegurid ja muud asjaolud**

3.1. Lubatud suurim sõidukiirus on 90 km/h.

**4. Ettepanekud liikluskeskkonna parandamiseks konkreetse liiklusõnnetuse toimumise kohal**

4.1. Ettepanekuid liikluskeskkonna muutmiseks sündmuskohal ei ole.

**5. Ettepanekud meetmete rakendamiseks sõiduohutuse ja inimeste turvalisuse tagamiseks**

5.1. Sellistel madala liiklussageduse teedel üldine piirkiiruse vähendamine.

Lugupidamisega,

Villu Vane

komisjoni esimees,

liiklusohutuse osakond

Transpordiamet

5093712

/allkirjastatud digitaalselt/